Diari Oficial de la Generalitat Valenciana


Sumari del DOGV 9920, del 22-08-2024 (2024/8585)

RESOLUCIÓ de 16 d'agost de 2024, de concessió de les ajudes convocades mitjançant la Resolució de 13 d’octubre de 2023, de la Vicepresidència Segona i Conselleria de Servicis Socials, Igualtat i Vivenda, per la qual es procedix a la convocatòria per a la concessió d’ajudes del Programa d’ajudes al lloguer de vivendes del Pla estatal per a l’accés a la vivenda 2022-2025, corresponents a l’exercici 2023.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9920

Data del DOGV
:   22-08-2024

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2024/8585

CVE
:   JBWM-H-0090-9066

Data del document
:   16-08-2024

Organisme emissor
:   Vicepresidència i Conselleria de Servicis Socials, Igualtat i Vivenda

Tipus de document
:   Resolució

Anàlisi jurídica

 Descriptors 

:   * ajuda pública
    * lloguer
    * habitatge

|  |  |
| --- | --- |
| Fase R: | GASTOS/2024/1692612812 fons Ministeri 2023  GASTOS/2024/6112684663 fons Ministeri 2024  GASTOS/2024/9558016935 fons SGU 4542 |
| Fase A: | GASTOS/2024/9047786291 fons Ministeri 2023  GASTOS/2024/2405889327 fons Ministeri 2024  GASTOS/2024/9589471622 fons VVU 5475 |

  

Vistes les sol·licituds presentades i els antecedents que consten en la Direcció General d?Habitatge, dels quals resulten els següents

*Antecedents de fet*

Primer. Mitjançant l’Orde 3/2023, de 5 d’octubre de 2023, de la Vicepresidència Segona i Conselleria de Servicis Socials, Igualtat i Vivenda, es van aprovar les bases reguladores per a la concessió d’ajudes del Programa d’ajudes al lloguer de vivendes corresponents al Pla estatal per a l’accés a la vivenda 2022-2025, corresponents a l’exercici 2023; publicada en el DOGV núm. 9699, de data 06.10.2023.

Segon. Per Resolució de 13 d’octubre de 2023, de la Vicepresidència Segona i Conselleria de Servicis Socials, Igualtat i Vivenda, es va convocar la concessió d’ajudes del Programa d’ajudes al lloguer de vivendes del Pla estatal per a l’accés a la vivenda 2022-2025, corresponents a l’exercici 2023; publicada en el DOGV núm. 9706, de data 18.10.2023. En el Programa d’ajudes al lloguer de vivenda consta l’existència de 18.809 sol·licituds presentades.

Tercer. D’acord amb el que establix l’apartat quart de la Resolució de 13 d’octubre de 2023, el termini per a sol·licitar estes ajudes es va iniciar a partir de l’endemà de la seua publicació en el DOGV i va estar obert amb caràcter continuat i permanent durant el termini d’un mes; això és el 19 d’octubre de 2023 i va finalitzar el 20 de novembre de 2023, els dos inclusivament. No s’han admés a tràmit les sol·licituds presentades fora de termini.

Quart. De conformitat amb el que disposa l’apartat quint de la base novena de l’Orde 3/2023, de 5 d’octubre de 2023, que regula la instrucció i tramitació del procediment, una vegada tancat el termini de presentació de sol·licituds i revisada la documentació presentada, es va publicar en el portal web de la Generalitat, [www.gva.es](http://www.gva.es), concretament en la web de la Vicepresidència i Conselleria de Servicis Socials, Igualtat i Vivenda, el dia 3 d’abril de 2024, el llistat provisional de sol·licituds admeses la documentació de les quals està completa i aquelles que han d’aportar documentació, per resultar incompleta la documentació presentada o per incompliment de requisits amb proposta de denegació; amb indicació del mitjà perquè cada sol·licitant puga accedir a la informació relativa al motiu de la seua exclusió, sent avisats de la publicació dels llistats provisionals mitjançant missatge de text SMS els sol·licitants que hagen facilitat un número de telèfon mòbil. Així mateix, es va concedir un termini de deu dies hàbils per a formular, si és el cas, al·legacions, completar o esmenar la sol·licitud i aportar la documentació necessària, el termini de la qual es va iniciar el 4 d’abril i finalitzava el 17 d’abril de 2024, els dos inclusivament.

Quint. Transcorregut el termini concedit per a presentar al·legacions i després de la seua revisió, així com la documentació complementària presentada pels sol·licitants, resulta que 4.108 sol·licituds han aportat la documentació completa, complixen els requisits establits en la base quarta de la referida Orde 3/2023, de 5 d’octubre de 2023, i es troben en disposició de ser ateses, tal com establixen les bases que regulen la convocatòria de l’exercici 2023.

En este sentit, en relació amb les sol·licituds presentades, en la present resolució es fa constar el nombre d’estes completes i revisades a data de la reunió de l’òrgan col·legiat. Per tant, s’inclouen les sol·licituds publicades en el llistat provisional, així com aquelles sol·licituds respecte de les quals s’ha rebut documentació per a esmenar objeccions en els servicis territorials amb posterioritat a la publicació del llistat provisional dins del termini d’esmena, que finalitzava el 17 d’abril de 2024, a través dels mitjans establits en les bases reguladores, d’acord amb la Llei 39/2015, d’1 d’octubre, de procediment administratiu comú de les administracions públiques.

Sext. La ja esmentada Resolució de 13 d’octubre de 2023, per la qual es convoquen les ajudes al lloguer de vivenda de l’exercici 2023, regula en l’apartat segon el finançament de les ajudes al lloguer de vivenda per als exercicis 2023 i 2024, i establix que el finançament de les ajudes del Programa d’ajudes al lloguer de vivendes corresponents al Pla estatal per a l’accés a la vivenda 2022-2025 es farà amb càrrec al capítol IV, de l’aplicació pressupostària 53.86.84.442.01.7, «Emergència residencial i funció social», línia S1531000, amb denominació «Ajudes al lloguer de vivenda. Pla estatal d’accés a la vivenda 2022-2025», amb ingressos finalistes del Ministeri de Transports, Mobilitat i Agenda Urbana per al finançament d’estes ajudes i l’aportació de la Generalitat.

En aplicació del que establix l’article 166.b de la Llei 1/2015, l’atorgament de les ajudes estarà condicionat a l’existència, en els pressupostos de la Generalitat de 2023 i 2024, de crèdit adequat i suficient per a tal fi. La quantia total màxima de les ajudes corresponents al Programa d’ajudes al lloguer de vivendes a concedir en l’exercici 2023 serà inicialment de 54.493.359 euros, dels quals correspon a l’aportació del Ministeri de Transports, Mobilitat i Agenda Urbana la quantitat de 70.244.613,00 euros i 4.454.800 euros a la Generalitat.

Les ajudes tindran caràcter de gasto plurianual segons la distribució que s’indica a continuació per als exercicis 2023 i 2024:

|  |  |  |  |  |  |
| --- | --- | --- | --- | --- | --- |
|  | *Finançament Ministeri Transports, Mobilitat i Agència Urbana* | | *Finançament Generalitat* | | *Total finançament* |
|  | *Anualitat 2023* | *Anualitat 2024* | *Anualitat 2023* | *Anualitat 2024* |  |
| Programa  d’ajudes al lloguer | 6.990.900 | 6.990.900 | 0 | 4.454.800 | 49.801.488 |

  

En conseqüència, es pren en consideració el límit de 86.229.782 euros per a estimar les sol·licituds d’ajudes formulades tot això en virtut del conveni de col·laboració subscrit el 7 de juliol de 2022 entre el Ministeri de Transports, Mobilitat i Agenda Urbana i la Comunitat Valenciana per a l’execució del Pla estatal de vivenda 2022-2025, així com els successius acords bilaterals subscrits per a la distribució del finançament establit inicialment.

Sèptim. En data 05 d’agost de 2024, es va reunir l’òrgan col·legiat previst en la base novena de l’Orde 3/2023, de 5 d’octubre de 2023 (DOGV núm. 9699 de 06.10.2023), de la Vicepresidència Segona i Conselleria de Servicis Socials, Igualtat i Vivenda, en què es formulava la corresponent proposta de resolució de conformitat amb l’acta de la sessió alçada a este efecte.

Segons va quedar establit en l’apartat I del punt sèptim de l’acta de l’òrgan col·legiat de data 05 d’agost de 2024, s’elabora la proposta de resolució de les ajudes corresponents al Programa d’ajudes al lloguer de vivenda, que conté les persones o unitats de convivència beneficiàries que, d’acord amb el barem establit han aconseguit la puntuació màxima, ordenada de major a menor. La puntuació mínima definitiva segons el barem és de 0 i 0,628 i a la mateixa puntuació s’ha seguit el criteri de la data de presentació fins a esgotar el crèdit pressupostari.

De conformitat amb la base sèptima de l’Orde 3/2023, de 5 d’octubre de 2023, l’ajuda es concedirà a les persones beneficiàries pel termini de dos anys o vint-i-quatre mensualitats com a màxim, que es correspondran amb les mensualitats generades durant el període comprés entre l’1 de gener de 2023 fins al 31 de desembre de 2024 o, en tot cas, les que corresponguen a partir de la data de subscripció del contracte d’arrendament o cessió d’ús de la vivenda o habitació fins a esta data.

*Fonaments de dret*

Primer. És competent per a resoldre el secretari autonòmic d’Habitatge, d’acord amb les atribucions que li són conferides per l’apartat dècim de la Resolució de 15 de maig de 2024, de la vicepresidenta segona del Consell i consellera de Servicis Socials, Igualtat i Vivenda, sobre delegació de l’exercici de competències en determinats òrgans de la Vicepresidència Segona i Conselleria de Servicis Socials, Igualtat i Vivenda (DOGV núm. 9851, de 17.05.2024), en relació amb l’apartat sext, punts 8 i 10, de la mateixa resolució; en connexió amb l’article 4 del Decret 17/2024, de 12 de juliol, del president de la Generalitat, pel qual es determina el nombre i la denominació de les conselleries i les seues atribucions, completat pel Decret 81/2024, de 12 de juliol, del Consell, pel qual s’establix l’estructura orgànica bàsica de la Presidència i de les conselleries de la Generalitat, en l’article 46, amb les modificacions introduïdes pel Decret 126/2023, de 4 d’agost, del Consell, i el Decret 92/2024, de 2 d’agost, del Consell; i el Decret 132/2023, de 10 d’agost, del Consell, d’aprovació del Reglament orgànic i funcional de la Vicepresidència Segona i Conselleria de Servicis Socials, Igualtat i Vivenda que configura l’estructura i funcions dels òrgans superiors i directius i definix les seues competències. Tot això d’acord amb la Llei 1/2015, de 6 de febrer, de la Generalitat, d’hisenda pública, sector públic instrumental i de subvencions, i la Llei 38/2003, de 17 de novembre, general de subvencions.

Segon. L’Orde 3/2023, de 5 d’octubre de 2023, de la Vicepresidència Segona i Conselleria de Servicis Socials, Igualtat i Vivenda, per la qual s’aproven les bases reguladores per a la concessió d’ajudes del Programa d’ajudes al lloguer de vivendes corresponents al Pla estatal per a l’accés a la vivenda 2022-2025, corresponents a l’exercici 2023; publicada en el DOGV núm. 9699, de data 06.10.2023.

Tercer. La Resolució de 13 d’octubre de 2023, de la Vicepresidència Segona i Conselleria de Servicis socials, Igualtat i Vivenda, va convocar la concessió d’ajudes del Programa d’ajudes al lloguer de vivendes del Pla estatal per a l’accés a la vivenda 2022-2025, corresponents a l’exercici 2023; publicada en el DOGV núm. 9706, de data 18.10.2023.

Per tot el que s’ha exposat, vista l’acta de reunió de l’òrgan col·legiat i la proposta de resolució de data de 05 d’agost de 2024, la Llei 1/2015 de 6 de febrer, d’hisenda pública, del sector públic instrumental i de subvencions, la Llei 38/2003, de 17 de novembre, general de subvencions, la Llei 39/2015, d’1 d’octubre, del procediment administratiu comú de les administracions públiques, i altra normativa d’obligatòria i pertinent aplicació,

RESOLC

*Primer*

Concedir ajudes per al pagament de lloguer per import de 67.787.142,07 euros, dels quals 56.962.549 euros són a càrrec del Ministeri i 4.451.746,07 euros a càrrec de la Generalitat, per a atendre les ajudes corresponent als 4.108 expedients, amb càrrec a l’aplicació pressupostària D09575440, subprograma 431C00 de la línia S1178 d’ajudes al lloguer de vivenda dels pressupostos de la Generalitat per a 2024, i concedir les ajudes a les persones o unitats de convivència que figuren en l’annex I, de les quals s’ha comprovat el compliment de les seues obligacions fiscals, tributàries i amb la Seguretat Social. La concessió d’estes resulta distribuïda territorialment, d’acord amb el detall següent:

|  |  |  |  |  |
| --- | --- | --- | --- | --- |
| *Import* | *Alacant* | *Castelló* | *València* | *Total* |
| Ministeri | 2.031.760,46 € | 2.962.709,97 € | 8.987.329,57 € | 25.761.452,00 € |
| GVA | 4.451.746,07 € | 0,00 € | 0,00 € | 4.451.746,07 € |
| Total | 6.483.506,53 € | 2.962.709,97 € | 8.987.329,57 € | 60.972.771,07 € |

  

|  |  |  |  |  |
| --- | --- | --- | --- | --- |
| *Persones beneficiàries* | *Alacant* | *Castelló* | *València* | *Total* |
| Total | 1.471 | 751 | 1.886 | 4.108 |

  

De conformitat amb la base dessetena de l’Orde 3/2023, per a l’abonament de la subvenció les persones o unitats de convivència beneficiàries hauran d’aportar la documentació justificativa dels pagaments de la renda de lloguer corresponent als mesos de 2023 i 2024 que no hagen sigut ja presentats davant d’esta administració. Es farà un primer pagament en el moment de la concessió de l’ajuda equivalent a les mensualitats de lloguer o de preu de cessió de la vivenda o habitació que es corresponguen amb els justificants bancaris o rebuts acreditatius del pagament presentats fins al moment de la concessió.

Es disposarà d’un segon termini de presentació de rebuts entre l’1 d’octubre i el 15 de novembre de 2024. Per a això, es presentaran els justificants bancaris o rebuts acreditatius del pagament del lloguer o del preu de cessió de la vivenda o habitació abonats fins a este moment que no s’hagen presentat juntament amb la sol·licitud de l’ajuda.

*Segon*

Declarar desistides per no haver aportat durant el termini concedit a este efecte la documentació requerida les 9.944 sol·licituds que es relacionen en l’annex II.

*Tercer*

Desestimar les 482 sol·licituds de les persones o unitats de convivència que es relacionen en l’annex III, per incompliment dels requisits establits en les bases de la convocatòria,

*Quart*

Desestimar les 4.266 sol·licituds de les persones o unitats de convivència que es relacionen en l’annex IV, a causa de l’esgotament del finançament amb què està dotada la línia pressupostària prevista en els pressupostos de la Generalitat per a l’exercici 2024 per a atendre este programa d’ajudes.

*Quint*

Inadmetre a tràmit les 5 sol·licituds de les persones o unitats de convivència que es relacionen en l’annex V, per presentar la sol·licitud de l’ajuda fora del termini establit en les bases reguladores.

La present resolució es publicarà en el Diari Oficial de la Generalitat Valenciana. Els sol·licitants que hagen facilitat un número de telèfon mòbil podran ser avisats de la publicació del llistat definitiu mitjançant missatge de text SMS.

La publicació en el Diari Oficial de la Generalitat Valenciana substituirà la notificació individual de la resolució, d’acord amb el que preveu la legislació del procediment administratiu comú.

Així mateix, esta resolució es publicarà en el portal [www.gva.es](http://www.gva.es/), en què podran accedir a l’apartat CONSULTA LA TEUA NOTIFICACIÓ, a través de la qual les persones interessades podran consultar l’estimació o desestimació motivada individualitzada de la seua sol·licitud.

Contra esta resolució, que posa fi a la via administrativa, pot interposar-se un recurs de reposició davant de l’òrgan que dicta l’acte, en virtut de la delegació de competències efectuada en el resolc sext, punt 22 i concordants de la Resolució de 15 de maig de 2024, de la vicepresidenta segona i consellera de Servicis Socials, Igualtat i Vivenda, sobre delegació de l’exercici de competències en determinats òrgans de la Vicepresidència Segona i Conselleria de Servicis Socials, Igualtat i Vivenda (DOGV núm. 9851, de 17.05.2024), en relació amb l’article 4 del Decret 17/2024, d’12 de juliol, del president de la Generalitat, pel qual es determina el nombre i la denominació de les conselleries i les seues atribucions, completat pel Decret 112/2023, de 25 de juliol, del Consell, pel qual establix l’estructura orgànica bàsica de la Presidència i de les conselleries de la Generalitat, en l’article 46, amb les modificacions introduïdes pel Decret 126 /2023, de 4 d’agost, del Consell, en el termini d’un mes a comptar des de l’endemà de la seua notificació, de conformitat amb el que establixen els articles 123 i 124 de la Llei 39/2015, d’1 d’octubre, del procediment administratiu comú de les administracions públiques, o bé, directament un recurs contenciós administratiu davant del Tribunal Superior de Justícia de la Comunitat Valenciana, en el termini de dos mesos a comptar de l’endemà de la seua notificació, de conformitat amb el que establixen els articles 10 i 46 de la Llei 29/1998, de 13 de juliol, reguladora de la jurisdicció contenciosa administrativa.

  

València, 16 d'agost de 2024

(p.d. resolc sext, apartat 8, de la Resolució de 15 de maig de 2024, de la Vicepresidència Segona i Conselleria de Servicis Socials, Igualtat i Vivenda, DOGV núm. 9851 de 17.05.2024 – p.s. resolc dècim d'esta, en relació amb l'article 6 del decret 132/2023, de 10 d'agost, del Consell)

Sebastián Fernández Miralles

Secretari autonòmic de Vivenda

Esta disposició conté annexos. Consulteu-ne la versió en PDF.